**OCENJEVANJE PREKO VIDEOKONFERENCE – ZOOM**

Vse ocene bodo pridobljene s pomočjo izdelanega projektnega dela – plakat, ter ustna predstavitev le - tega preko videokonference ZOOM.

V obliki miselnega vzorca učenec izdela plakat o vsebinah, ki smo jih spoznali pri pouku na daljavo. Izdelan plakat poslika in pošlje do dogovorjenega roka razredničarki. Razredničarka se s posameznim učencem dogovori, kdaj bo plakat predstavil.

**KRITERIJI OCENJEVANJA – PLAKAT: POZNAM SLOVENIJO**

**SPO:**

* Obvladaš zahtevana znanja.
* Jezik je bogat in jezikovno pravilen brez nepotrebnega ponavljanja.
* Podatke smiselno vrednotiš, pojasniš, razložiš in narediš povzetke.
* Pri predstavitvi znanja uporabljaš ustrezno besedišče.
* V zvezi z vsebino plakata samostojno odgovarjaš na vprašanja (brez pomoči plakata).

**LUM:**

* Kompozicijo uravnotežiš glede na gostoto besedila in slikovnega materiala.
* Plakat si estetsko in izvirno naredil/a.

**KRITERIJI OCENJEVANJA – PLAKAT: MATEMATIČNI IZRAZI (LIKI, TELESA, SIMETRIJA, SKLADNOST, MERJENJE, ŠTEVILA DO 1000)**

**MAT:**

* odkrivaš lastnosti, po katerih so predmeti, telesa in liki razporejeni ter jih ubesediš,
* opišeš telesa in like z besedami iz vsakdana, z matematičnimi izrazi,
* poznaš matematične izraze: merjenje, prostornina, masa, denar, simetrija, skladnost, ploskev, rob, oglišče, točka,
* opišeš odnose med količinami,
* šteješ, zapisuješ in bereš števila do 1000,
* razlikuješ desetiške enote in pojasniš odnose med njimi (E, D, S, T).
* urediš po velikosti naravna števila do 1000.

Učenec obvlada zahtevana znanja, zna samostojno razložiti matematične izraze in poiskati svoje primere. Znanje povezuje z znanji, pridobljenimi drugje in ga poveže z izkušnjami v vsakdanjem življenju. Pri predstavitvi znanja uporablja ustrezno terminologijo. Na vsa vprašanja odgovarja samostojno.

**KRITERIJI OCENJEVANJA – PLAKAT : IGRAM IN POJEM**

**GUM:**

* poznaš in smiselno uporabljaš glasbene pojme ter obvladaš notni zapis (pesnik, skladatelj, melodija, ritem, takt, poudarjena in nepoudarjena doba, nota, notno črtovje, taktovski način, violinski ključ),
* pozorno poslušaš, prepoznaš, primerjaš in vrednotiš glasbene primere – zvrsti glasbe.
* poznaš vrste glasbil (brenkala, tolkala, pihala, trobila, instrumenti s tipkami, godala, ljudska glasbila).

Pri predstavitvi plakata bodo učenci prisluhnili tudi glasbenim posnetkom različnih zvrsti glasbe (klasična, narodno-zabavna, zabavna, džezovska).